《子修丈约同蒿庵散原游西溪饭于交芦庵》
清代·陈曾寿

欲雪未雪花冥冥，汊流四望迷烟汀。平生萧瑟梦魂处，扁舟一往如重经。

交芦庵子水中涘，伊人不见馀荒庭。年年秋菊荐芳馨，远山何许双冢青。

閒居避世渊颖老，喜载旧友携樽瓶。呼陈僧藏玩图卷，恍出犀轴纷幽灵。

欢娱朝野隔生事，何论风节垂高型。酒酣不忍叹家国，但说同辈多飘零。

荒陬游过数不厌，略寻影事如江亭。飞来成画唳寒雁，北向且破愁颜听。

作者简介：陈曾寿（1878～1949）晚清官员、诗人。字仁先，号耐寂、复志、焦庵，家藏元代吴镇所画《苍虬图》，因以名阁，自称苍虬居士，湖北蕲水县（今浠水县）巴河陈家大岭人，状元陈沆曾孙。光绪二十九年进士，官至都察院广东监察御史，入民国，筑室杭州小南湖，以遗老自居，后曾参与张勋复辟、伪满组织等。书学苏东坡，画学宋元人。其诗工写景，能自造境界，是近代宋派诗的后起名家，与陈三立、陈衍齐名，时称海内三陈。